<classify> Yanga imefuzu hatua hiyo kwa jumla ya mabao 2-1 baada ya kushinda 2-0 nyumbani na jana kufungwa bao 1-0 mjini Awasa, Ethiopia dhidi ya wenyeji wao, Wolaita Dicha.Ushindi huo unaifanya Yanga kunuka fedha kwani sasa itapata zaidi ya Sh milioni 600 kwa kutinga hatua hiyo ya makundi. Hii ni mara ya pili kwa miaka ya karibuni Yanga kufuzu hatua hiyo.Mwaka juzi ikiwa chini ya kocha Hans van Pluijm ilifuzu hatua hiyo pia kwenye michuano hiyo.Katika mechi ya jana, wapinzani wa Yanga walifanya shambulizi la kushtukiza dakika ya kwanza na kufunga bao lililotokana na kona.Timu hiyo ilionekana kumiliki mpira vizuri na kutengeneza nafasi kadhaa lakini Yanga walionekana kuwa imara katika ulinzi kutokana na muda mwingi kucheza kwa kujilinda.Kadhalika, Yanga ilitengeneza nafasi chache na kushindwa kuzitumia ipasavyo. Obrey Chirwa na Papy Tshishimbi walishindwa kutumia nafasi kwa vipindi tofauti.Yanga ilifanya mabadiliko kwa kuwatoa Tshishimbi, Thaban Kamusoko na Mwinyi Haji na nafasi zao kuchukuliwa na Emmanuel Martin, Said Makapu na Gadiel Michael.Yanga: Youthe Rostand, Hassan Kessy, Mwinyi Haji, Abdallah Shaibu, Kelvin Yondani, Thaban Kamusoko, Obrey Chirwa, Papy Kabamba, Yusufu Mhilu, Raphael Daud na Pius Buswita.  <topic>: MICHEZO 